આ હુમલામાં પોલીસે બોરસદની આણંદ ચોકડી પાસેના સીસીટીવી કેમેરાની ચકાસણી કરતા ચાર શંકાસ્પદ હુમલાખોરો જણાયા હતા ત્યારબાદ પોલીસે ગુનો નોંધી હત્યાના પ્રયાસ અંગે તપાસ હાથ ધરી હતી ત્યારે ઉતરાયણના દિવસે પ્રજ્ઞોશ પટેલના નાનાભાઈ સંકેત પટેલ પર રવિ પુજારીના નામે ફોન આવ્યો હતો અને જેમાં રવિ પુજારીએ આ હુમલો કરાવ્યો હોવાનો અને તેના માણસોને જો હેરાન કરવાનું બંધ નહી કરે તો બીજીવાર હુમલો કરી જાનથી મારી નાંખવાની ધમકી આપતા સંકેત પટેલે આ અંગે પોલીસ અધિક્ષક સૌરભસિંગને જાણ કરી હતી ત્યારબાદ સૌરભસિંગ અને ડીવાયએસપી એ. એમ. પટેલ સહિતના માર્ગદર્શન હેઠળ પોલીસે બોરસદના કુખ્યાત શ્યામગીરી ગોસ્વામીના કેસરી ફાર્મમાં દરોડો પાડી તપાસ હાથ ધરતા પોલીસને શ્યામગીરીના ફાર્મમાંથી ગાદલાઓ,ઓઢવા માટેની રજાઈઓ અને હોટલના જમવાના બીલો તેમજ એક ફુટેલો કારતુસ મળ્યો હતો.